open-index/open-wikipedia-markdown huggingface dataset:
Kader (navn)

**Kader** er et arabisk mannsnavn og et tyrkisk kvinnenavn.

## Etymologi
Mannsnavnet *Kader* er en av flere transkripsjoner av de arabiske navnene ‎ (også skrevet Ghader, Kadir, Qader eller Qadir) og  (også skrevet Kadir, Ghadir, Kadeer, Qadeer eller Qadir). Sistnevnte betyr «kapabel, kraftfull», og har den tyrkiske formen *Kadir*.

Kvinnenavnet *Kader* har tyrkisk opprinnelse og betyr «skjebne».

## Utbredelse
### Menn
*Kader* er et vanlig mannsnavn i mange land nordøst i Afrika. Den tyrkiske formen *Kadir* er vanlig i Tyrkia.

|}

### Kvinner
*Kader* er et vanlig kvinnenavn i mange land i Midtøsten og områdene rundt.

|}

## Kjente personer med navnet
Personene i listen er ordnet kronologisk etter fødselsår.
* Kader Khan (født 1937), indisk skuespiller
* Kader Abdolah (født 1954), iransk-nederlandsk forfatter og dikter
* Kader Attia (født 1970), fransk maler

## Referanser


## Eksterne lenker
Krait (mikroprosessor)

**Krait** er en 32-biter RISC mikroprosessor som er utviklet av det amerikanske IT-selskapet Qualcomm. Krait er basert på arkitekturen ARM versjon 7, og ble lansert i 2012. Den er en etterfølger til mikroprosessoren Scorpion, og har arkitektoniske likheter med mikroprosessoren ARM Cortex-A15.

Mikroprosessoren brukes i flere system on chip som produseres av Qualcomm: Qualcomm Snapdragon S4 (Krait 200) og Snapdragon 400/600/800 (Krait 300, Krait 400 og Krait 450).

## Referanser
Shirley

**Shirley** er et engelsk kvinnenavn som er vanlig blant annet i USA.

## Etymologi
*Shirley* har opprinnelse som et engelsk etternavn dannet av et stedsnavn. Navnet er dannet av de gammelengelske leddene *scīr*, «fylke, prestegjeld» eller «lys», og *lēah*, «skog, lysning».

## Utbredelse
Navnet ble popularisert i engelsktalende land gjennom barneskuespilleren Shirley Temple (f. 1928). I USA var navnet spesielt populært på 1930-tallet. 

*Shirley* var et populært navn i England fra 1930-årene til 1950-årene.
	

*Shirley* er kjent brukt i Norge fra 1920-tallet.

|}

*Shirley* er også kjent brukt som mannsnavn, men svært sjeldent.

|}

## Kjente personer med navnet
Personene i listen er ordnet kronologisk etter fødselsår.
* Shirley Jackson (1916&ndash;1965), amerikansk forfatter
* Shirley Temple (1928&ndash;2014), amerikansk barneskuespiller
* Shirley Bottolfsen (f. 1934), irsk-norsk velgjører
* Shirley MacLaine (f. 1934), amerikansk skuespiller
* Shirley Collins (f. 1935), britisk folkesanger
* Shirley Bassey (f. 1937), walisisk sanger
* Shirley Caesar (f. 1938), amerikansk gospelsanger

## Annen bruk av navnet
* *Shirley* roman fra 1849, av Charlotte Bronte.
*Anne Shirley, hovedpersonen i Anne fra Bjørkely

## Referanser


## Litteratur

## Eksterne lenker
Pass i EØS

**Pass utstedt av medlemslandene i [[EØS]]**, altså landene i Den europeiske union, Island, Liechtenstein og Norge, eller Sveits, kan bli brukt av statsborgerne for å utøve friheten til bevegelse i EØS og Sveits.

Som alternativ til pass kan EØS og sveitsiske statsborgere benytte et gyldig nasjonalt ID-kort for å reise til EØS land og Sveits

## Bilder av EØS-pass
### EU

Belgian Passport 2008 cover.jpg|Belgisk pass
Passportbg.jpg|Bulgarsk pass
DK Passport Cover.jpg|Dansk pass
Eesti pass.jpg|Estisk pass
Finnish passport cover PRADO.jpg|Finsk pass
Passeport électronique français.jpg|Fransk pass
Greek Passport.svg|Gresk pass
Eirepas.JPG|Irsk pass
Passaportoitaliano2006.jpg|Italiensk pass
Croatian biometric passport.jpg|Kroatisk pass
LR Pase.jpg|Latvisk pass
Pasas2008.gif|Litauisk pass
Luxembourg Biometric Passport.jpg|Luxembourgisk pass
Nederlanden paspoort 2011.jpg|Nederlandsk pass
Polska ePaszport.jpg|Polsk pass
Passaporte Português .jpg|Portugisisk pass
Romanian Passport.jpg|Rumensk pass
Slovak passport biometric.jpg|Slovakisk pass
Passport of Republic of Slovenia.jpg|Slovensk pass
Swedish passport 2022.svg|Svensk pass
Czech passport 2007 cover.jpg|Tsjekkisk pass
Reisepass Bundesrepublik Deutschland – Einband Vorderseite 2017.jpg|Tysk pass
Hungarian passport.jpg|Ungarsk pass
Reisepass at.jpg|Østerriksk pass


### EFTA

Icelandic Passport Front Cover.jpg|Islandsk pass
FürstentumLiechtensteinReisepassCover.jpg|Liechtensteinsk pass
Norwegian Passport, New Design.jpg|Norsk pass
Swiss Pass 2006.jpg|Sveitsisk pass


## Referanser
Livbøye

**Livbøye**, også kalt **livredningsbøye** og **redningsbøye**, er et ringformet flytelegeme som kastes ut til personer som er falt over bord. I henhold til Den norske skipskontrolls regler skal alle skip ha et visst antall livbøyer om bord. De skal minst ha en indre diameter på 45 cm og være av godkjent utførelse. Livbøyene skal i et nærmere bestemt antall, avhengig av fartøytype, være utstyrt med redningsline, selvtennende røyksignal og selvtennende bøyelys.

## Se også
* Redningsvest
* Livbåt
* Badering

## Referanser


## Eksterne lenker
*
Flerprosessering

**Flerprosessering** er et begrep innenfor informatikk som betegner bruken av to eller flere mikroprosessorer innenfor et enkelt datamaskinsystem. Et slikt system kan kjøre to eller flere mikroprosessorer samtidig og tildele dem ulike oppgaver.

Det finnes flere varianter av flerprosessering. Det kan referere til flere prosessorkjerner på samme mikrobrikke, flere mikrobrikker med hver sin kjerne i en enkelt mikroprosessor, eller flere mikroprosessorer på et hovedkort.

På operativsystemets nivå blir flerprosessering noen ganger brukt om fleroppgavekjøring i et nettverk, hvor mikroprosesser befinner seg på adskilte datamaskiner. Dette kan skje i form av  tidsdeling &ndash; slik tilfellet er i Unix. Det kan også skje innenfor et distribuert operativsystem, med reell parallell utførelse.

Når flere parallelle mikroprosessorer deler et felles dataminne, kalles det for symmetrisk flerprosessering. Dette er tilfelle for flerkjerneprosessorer, men kan også være tilfelle i nettverk. Asymmetrisk flerprosessering betyr at hver mikroprosessor har sitt eget dataminne,  behandles forskjellig av programvaren og ikke samarbeider om de samme oppgavene. 

## Referanser
Referatprotokoll

En **referatprotokoll** inneholder innstillinger eller foredrag til de sakene som blir referert i statsråd og som blir avgjort på høyeste nivå ved kongelig resolusjon. Regjeringsinstruksen av 1825 forutsatte at statsråden skulle foredra sakene etter renskreven innstilling i referatprotokoll. Senere er det blitt vanlig å foredra etter konsept, slik at innføringen i referatprotokollen skjedde senere.

Under unionen med Sverige ble innstillingene som ble sendt til Kongen i statsrådsavdelingen i Stockholm, samlet i en stor rekke med regjeringsinnstillinger. Saker som ble avgjort av regjeringen i Christiania ble avgjort ved såkalt høyeste resolusjon. Til disse resolusjonene finner vi innstillingene i departementenes referatprotokoller.

Etter 1905 finnes referatprotokollene bare i departementsarkivene. Tilvisning til journalnummer gjør det mulig å oppspore grunnlagsdokumentene i kontorarkivene. Protokollene for perioden 1814-1833 er digitalisert.

## Eksterne lenker
* Digitaliserte regjeringsinnstillinger for perioden 1814-1833
Gunnar Giljarhus

**Gunnar Giljarhus** (1925–2011) var en norsk generalmajor, idrettspersonlighet og forretningsmann. Han var Norges Skiskytterforbunds første president, og har vært administrerende direktør ved Raufoss Ammunisjonsfabrikker og for Arbeiderbladet. Giljarhus har vært styreleder for A/S Sydvaranger og Ankerløkken A/S.

I 1991 trakk Giljarhus seg fra styret til Arbeiderbladet på grunn av avisas dekning M72-saken. Giljarhus var styreformann hos ammunisjonsfabrikken på Raufoss samtidig.

## Referanser
Horten stasjon (1881–2007)

**Horten stasjon** er en nedlagt jernbanestasjon i Horten kommune i Vestfold fylke. Stasjonen ble åpnet i 1881 sammen med Hortenlinjen. 28. mai 1967 ble persontrafikken nedlagt. 2007 ble det besluttet å fjerne Hortenlinjen, som gikk mellom Skoppum og Horten havn.

I forbindelse med utbyggingen av jernbanestrekningen Nykirke–Barkåker har regjeringen fastlagt at det skal bygges en stasjon i Hortenområdet. Denne får navnet Horten stasjon og ligger noe sørvest for dagens Skoppum stasjon.

## Referanser




## Litteratur
* 
* 

## Eksterne lenker
*
Philip Habib

**Philip Charles Habib** (født 25. februar 1920 i Brooklyn i USA, død 25. mai 1992 i Puligny-Montrachet i Frankrike) var en amerikansk karrierediplomat, og en av de mest kjente diplomatene på 1980-tallet. Han var USAs president Ronald Reagans spesialutsending til Midtøsten fra 1981 til 1983. I 1982 fremforhandlet han en avtale som gjorde det mulig for PLO-medlemmer å flykte fra Beirut, som var beleiret under Libanon-krigen 1982. For dette ble Habib tildelt Presidentens frihetsmedalje.

Habib var USAs ambassadør til Sør-Korea fra 1971 til 1974, hvor han var delaktig i å hindre at daværende opposisjonsleder Kim Dae-jung ble henrettet.

## Referanser


## Eksterne lenker
* Philip C. Habib. Artikkel på det amerikanske utenriksdepartementets nettsider.
Farsjø stoppested

**Farsjø stoppested** er et nedlagt stoppested på Kragerøbanen. Det ligger ved Fossen ved Farsjø i Kragerø kommune. Stoppestedet ble opprettet 2. desember 1927 da Sørlandsbanen ble tatt i bruk frem til Kragerø, og var betjent til 1960. Fra 1960 til 1989 var Farsjø en ubetjent holdeplass. Bygdas postkontor holdt til i bygningen til ut 1980-tallet. Andre etasje var leilighet for banevokteren. Stasjonens leietaker har etablert et lite stasjonsmuseum og driver dressinkjøring på en bevart strekning i nærheten av stasjonen (pr. 2024). 

Sørlandsbanen ble ført videre fra Neslandsvatn i retning Gjerstad på 1930-tallet, og strekningen til Kragerø ble en sidebane. Etter at Kragerøbanen ble nedlagt i 1989, ble passasjertrafikken mellom Neslandsvatn og Kragerø avviklet med buss. Strekningen er rundt 27 km.

## Litteratur
* 
* 

## Eksterne lenker
Aida (navn)

**Aida** er et kvinnenavn. Navnet er kjent fra operaen *[[Aïda]]* fra 1871 av Giuseppe Verdi, hvor Aida er en etiopisk prinsesse. Navnet er svært vanlig i Bosnia-Hercegovina, og er også vanlig i mange andre land verden over.

## Etymologi
*Aida* har opprinnelse som:
* en transkripsjon av det arabiske navnet  som betyr «besøkende, tilbakevendende».
* et egyptisk navn med ukjent betydning.
* en italiensk kortform av *Adelaida*, en variant av gammelhøytyske *[[Adalhaid]]*, dannet av *adal*, «edel», og *heit*, «slag, sort, utseende».
* et gresk navn med ukjent betydning.
* en variant av *[[Eida]]*, som har flere forskjellige opprinnelser, inkludert som en frisisk form av *Ida* eller tyske navn på *Agi-*.
* et gresk navn som betyr «kvinne fra Etiopia».
* et fransk navn som betyr «hjelpende».

## Utbredelse
*Aida* er kjent brukt i Sverige første gang i 1855, og i Norge i 1888. I Norge har navnet tradisjonelt vært mest brukt i de sørlige delene av Vestlandet.

*Aida* har navnedag 2. februar i Ungarn og 3. februar i Latvia.

Navnet er i dag et svært vanlig i Bosnia-Hercegovina, og er ellers vanlig i mange land verden over.

|}

## Kjente personer med navnet
Personene i listen er ordnet kronologisk etter fødselsår.
* Aída Álvarez (født 1950), puertoricansk politiker
* Aida El-Ayoubi (født 1961), egyptisk sanger
* Aida Turturro (født 1962), amerikansk skuespiller
* Aida González (født 1962), panamansk forfatter
* Aida Muluneh (født 1974), fotograf
* Aida Begić (født 1976), bosnisk filmregissør
* Aida Izadpanah (født 1977), iransk-amerikansk psykolog og kunstmaler
* Aida Mollenkamp (født ca. 1978), amerikansk kokk 
* Aída Yéspica (født 1982), venezuelansk modell 
* Aida Shahghasemi (født 1986), iransk-amerikansk kunstner
* Aida Garifullina (født 1987), russisk sopran
* Aida Dahlen (født 1990), bosnisk-norsk bordtennisspiller
* Aida Frantzen (født 1999), norsk musiker

## Referanser


## Eksterne lenker
Sedentisme

**Sedentisme** eller **sedentær**er et begrep innen antropologi og arkeologi, og er et begrep ofte brukt om overgangen fra en nomadisk livsstil, til et samfunn som bor ett sted, permanent. Ett eksempel er overgangen fra jeger- og sankersamfunn til jordbrukssamfunn.

## Referanser
Huỳnh Tấn Phát

**Huỳnh Tấn Phát** (født 1913, død 30. september 1989 i Ho Chi Minh-byen) var en sørvietnamesisk kommunistisk politiker og revolusjonær. Han var president i Republikken Sør-Vietnam, frem til Vietnam ble gjenforent 2. juli 1976. Fra 1976 til 1982 var han visestatsminister i landet, og senere visepresident.

Huỳnh Tấn Phát ble med i kommunistpartiet i 1945, og ble fengslet i to år da Frankrike gjenokkuperte landet.

## Referanser
Statsrådssekretariatet

**Statsrådssekretariatet** kom i stand ved at et embete som sekretær for Christian Frederiks regentskap ble opprettet ved instruks av 2. mars 1814. Tittelen ble 18. mai samme år endret til statssekretær. Statssekretariatet ble ekspedisjonskontor og sekretariat for regjeringen i Christiania. Ved kgl.res. av 16. oktober 1825 ble navnet endret til statsrådssekretariatet.

Under NS-administrasjonen, i perioden 1943–1945, het det *Regjeringssekretariatet*. Det var da underlagt Førerens og Ministerpresidentens kanselli.

Statsrådssekretariatet ble opphevet ved kgl.res. av 17. juni 1969 og arbeidsoppgavene overført til Statsministerens kontor.

## Arkivet
Det viktigste materialet er serien med kongelige resolusjoner fra og med 1814. Arkivet inneholder også de fullmaktene representantene til riksforsamlingen på Eidsvoll brakte med seg fra sine valgkretser.

## Referanser


## Eksterne lenker
* Eidsvollsmennenes fullmakter på Digitalarkivet, første del
* Eidsvollsmennenes fullmakter på Digitalarkivet, andre del
* Lover, anordninger, fullmakter og plakater 1814-1815 på Digitalarkivet 
* Statsrådssekretariatet på Arkivportalen
Lona (Tynset)

**Lona** er ei elv i Tynset og Tolga kommuner i Innlandet. Den er ei sideelv til Tunna og har utspring øst for Bratthøa lengst nord i Tolga og renner mot sør til den munner ut i Tunna ved Lonåsen. Elva er  lang, og har et nedbørfelt på . Middelvannføringen ved munningen er .

Lona og naboelva Magnilla ble vernet mot kraftutbygging under Supplering av Verneplan for vassdrag i 2005. De nordligste delene av nedbørfeltet ligger innenfor Forollhogna nasjonalpark, og i tilknytning til nasjonalparken ble også Londalen-Ørvilldalen landskapsvernområde opprettet.

## Referanser
Kabardino-Balkaria og Karatsjajevo-Tsjerkessia i Tyrkvisjonens sangkonkurranse

**Kabardino-Balkaria og Karatsjajevo-Tsjerkessia i Tyrkvisjonens sangkonkurranse** er en oversikt over Kabardino-Balkaria  og Karatsjajevo-Tsjerkessias deltakelser og resultater i Tyrkvisjonens sangkonkurranse. Republikkene er to av flere regioner i Den russiske føderasjon som deltar i konkurransen, og de har siden 2013 deltatt med felles representant.

Stiftelsen Elbrusoid og organisasjonen Bars El er ansvarlige for å finne republikkenes representant til konkurransen.

## Bakgrunn og historikk

Karatsjajene og balkarene, som snakker det tyrkiske språket karatsjajbalkarsk, blir representert fra de to republikkene Karatsjaj-Tsjerkessia og Kabardino-Balkaria i Tyrkvisjonens sangkonkurranse. Elbrusoid og El Bars har siden 2013 organisert en finale hvor deltakere fra begge republikkene konkurrerer om å få delta i den internasjonale konkurransen.

I likhet med andre russiske regioner valgte republikkene å trekke seg fra konkurransen som følge av et dårlig politisk forhold som oppsto mellom Russland og Tyrkia i 2015. I 2016 og 2017 ble konkurransen avlyst, og i 2018 ble det bekreftet at republikkene igjen skulle delta i Tyrkvisjonens sangkonkurranse med den valgte representanten fra 2015. 

### 2013–2020
Eldar Zjanikajev debuterte som representant for republikkene i 2013, etter at han vant den felles-regionale finalen i Tsjerkessk. Zjanikajev fremførte «Adamdı bizni atıbız» i delfinalen, en melodi til en tekst skrevet i 1908 av poeten og filosofen Kazim Meçiyev. Zjanikajev deltok igjen i 2015 med melodien «Barama». I likhet med i 2013 kvalifiserte han seg ikke videre til finalen.

I 2015 skulle Aris Appajev delta i Tyrkvisjonens sangkonkurranse med poplåten «Unutma meni», men som følge av at republikkene trakk seg og fire avlyste konkurranser de påfølgende årene fikk han ikke mulighet til å delta. Appajev deltok ikke da konkurransen igjen ble arrangert i 2020.

## Deltakere, bidrag og resultater
;Tabellforklaring

## Kringkastere og jurymedlemmer

## Regionale finaler

### Turkvizyon Naltsjik 2015

### Turkvizyon 2014

### Turkvizyon 2013

## Referanser


## Eksterne lenker
* Arkhyz 24  
* 1KBR 
* Elbrusoid 
* Republikkene på turkvizyon.tv
Ole Martin Rønning

**Ole Martin Rønning** (født 9. august 1966) er en norsk historiker, forsker og arkivar, som er leder for Arbeiderbevegelsens arkiv og bibliotek i Oslo. Han er redaktør for *[[Arbeiderhistorie (tidsskrift)|Arbeiderhistorie]]*. Fra 2023 er han leder i Arkivforbundet.

Rønning gjorde i 2010 ferdig verket *Stalins elever : Kominterns kaderskoler og Norges Kommunistiske Parti 1926–1949*, doktoravhandling i historie ved Institutt for arkeologi, konservering og historie ved Universitetet i Oslo.

Rønning har vært engasjert i fagforeningssammenheng, blant annet som klubbformann for HK-medlemmene på Arbeiderbevegelsens arkiv. Per 2020 er han daglig leder for Arbeiderbevegelsens arkiv og bibliotek.

## Bibliografi
* *Stalins elever : Kominterns kaderskoler og Norges Kommunistiske Parti 1926–1949*, Universitetet i Oslo (2010)

## Referanser


## Eksterne lenker
Thorolf Arve Haukenæs

**Thorolf Arve Haukenæs** (1917–1997) var en norsk jurist. 

Fra 1945 jobbet han som politifullmektig, og senere politiadjutant i Oslo. Han var sjef for Statens utlendingskontor fra 1972.

## Referanser
Livsmedelsverket

**Livsmedelsverket** er en svensk statlig etat som har til oppgave å arbeide for trygge næringsmidler, redelighet i næringsmiddelhåndteringen og gode matvaner.

Etaten skal blant annet håndheve regler på næringsmiddelområdet, utøve offentlig næringsmiddelkontroll og utføre undersøkelser og inspeksjoner av næringsmidler. De fleste reglene er fra EU og gjelder i alle medlemslandene.

Livsmedelsverket ble opprettet i 1972 gjennom en sammenslåing av deler av Statens institut för folkhälsan, deler av Kungliga veterinärstyrelsen og den enheten ved Kommerskollegium som hadde ansvar for livsmedelstillsatser. Mellom 1972 og 2001 var navnet Statens livsmedelsverk (SLV).

## Referanser


## Eksterne lenker
*
Fløtterud holdeplass

**Fløtterud holdeplass** er en nedlagt holdeplass på Numedalsbanen ved Fløtterud i Flesberg kommune i Buskerud. Holdeplassen ble åpnet 1930. Passasjertrafikken ble vedtatt nedlagt på Numedalsbanen ved årsskiftet 1988/1989, og Fløtterud ble dermed nedlagt som holdeplass.
## Galleri

Fil:Fløtterud.jpg|Fløtterud holdeplass, oktober 2023
File:Planovergang, Nr 1381 (tidl. Fløtterud hp).jpg|Planovergang, Nr 1381 (tidl. Fløtterud hp)


## Eksterne lenker
Trafikstyrelsen

**Trafikstyrelsen** er en dansk statlig etat under Transportministeriet med ansvar og oppgaver på tvers av transportformene jernbane og luftfart.

Trafikstyrelsen har ca. 300 medarbeidere og hovedkontor i Ørestad.

## Referanser


## Eksterne lenker
*
Austin Maxi

**Austin Maxi** var en 5-dørs kombikupé produsert av British Leyland i perioden 1969 til 1981. Det var den første britiske fem-trinns fem-dørs kombikupé.  Maxi (kodenavn ADO14) var den siste bilen utviklet av British Motor Corporation (BMC), og var den siste produksjonsbilen designet av Alec Issigonis.

Bilen ble lansert for motorjournalister i Portugal i april 1969. Ifølge styreformannen i BLMC, Lord Stokes, fikk modellen navnet Maxi fordi de mente den ville skape den samme revolusjon i middel-klassen som Mini gjorde i småbil-klassen da den kom ti år tidligere. Alle Maxiene ble produsert på Cowley-fabrikken i Oxford, mens motorene ble produsert på en helt ny fabrikk i Cofton Hackett i Longbridge. Bilen var en av de første som ble presentert på BBCs nye bilprogram *Wheelbase*, som var en forløper til Top Gear. Maxi kom med et helt nytt karosseri med fem-dører, som ble kalt halv-kombi. Motoren var tverrstilt, og bilen hadde forhjulstrekk, og såkalt *hydrolastisk* fjæring. Det var wire-overføring mellom girspak og girkasse, og det ble påpekt allerede i testen at «bilen nok trenger en viss innkjøringsperiode for at gearene skal gli på den rette måten».  Denne overføringen skulle senere vise seg å være et problem med modellen da strekk i wiren førte til at man ikke fikk bilen i gear. Det var også problemer med løsningen hvor motor og girkasse hadde felles olje. Austin Maxi ble produsert til 1981.

## Til Norge
Leveringsstart i Norge ble forsinket på grunn av streiker på fabrikken,  men etter hvert ble det klart at de første bilene skulle komme for salg i oktober 1969.  Bilen ble markedsført med overskriften «Alt er spesielt med den nye Austin Maxi» i annonsene fra Erik S. Winther.  Det ble bl.a. framhevet en slitesterk motor på 77 hester med overliggende kamaksel, økonomisk gearing hvor de fire første gearene var for vanlig kjøring, og et ekstra femte gear var for langturer med mindre slitasje. De spesielle setene, hvor baksetene kunne legges bakover, slik at man sammen med framsetene fikk en sammenhengende «seng» ble også vektlagt. Prisen var 25780 kr levert i Oslo.

## Referanser


## Eksterne lenker
* 
* Austin Maxi Owners Club
Kommerskollegium

**Kommerskollegium** er Sveriges myndighet for utenrikshandel, EUs indre marked og handelspolitikk. Myndigheten ble opprettet i 1651 gjennom utskillelse fra Kammarkollegiet og behandlet da handel, industri og sjøfart. En spesiell myndighet som behandlet handelssaker ble etablert allerede i 1637, men sto vakant store deler av sin eksistens fra 1644 til 1651. Til «*nyttiga fabrikers understöd*» opprettet Riksdagen i 1739 «Riksens ständers manufactur contoir» og et særskilt «manufaktur-fond». Kontoret ble lagt ned i 1766 og oppgavene overført til Kommerskollegium.

Till Kommerskollegiums oppgaver hører utredninger, uttalelser og forslag angående spørsmål som håndteres innen EU, WTO, OECD, UNCTAD, ECE og lignende internasjonale organisasjoner. Kommerskollegium har ansvar for tilsynet av handelskammere.

## Eksterne lenker
*
Daniel Eriksen

**Daniel Ringbakken Eriksen** (født 1977) er en norsk bluesgitarist og vokalist. 

Han vant Spellemannprisen 2014 i klassen blues for albumet *Moonshine Hymns*.  Under Notodden Blues Festival 2015 mottok han NBFs Bluespris, en pris som ble delt ut av Little Steven. I 2020 ga han ut albumet *Barefoot Among Scarecrows*, og vant for det sin andre Spellemannpris i klassen blues. Han ble nominert til Spellemannprisen 2024 i samme klasse for *There'll Be A Time When The Sun Will Refuse To Shine*.

I 2018 ga han ut albumet *Tin Roofs & Bottle Trees* sammen med slagverker Stig Sjøstrøm, som også har medvirket på Eriksens soloarbeide. Sammen med gitarist og vokalist Vidar Busk utgjør han duoen Back Porch Society, og Eriksen, Busk og Sjøstrøm utgjør sammen trioen Back Porch Republic. Under navnet Back Porch Republic ga de tre ut albumet *Hustle & Flow* i 2019. For albumet ble de nominert til Spellemannprisen 2019 i klassen blues. 

Eriksen kommer opprinnelig fra Langesund men vokste opp i Tromsø før han flyttet tilbake til Langesund i 1996.

## Diskografi
* 2006: *Ya Ya*
* 2010: *Muddy Days*
* 2013: *Grey Goose: A Tribute To Leadbelly* (EP)
* 2014: *Moonshine Hymns*
* 2017: *Narrative Boogie*
* 2018: *Tin Roofs & Bottle Trees* - med Stig Sjøstrøm
* 2019: *Hustle & Flow* - med Vidar Busk og Stig Sjøstrøm under navnet Back Porch Republic
* 2020: *Barefoot Among Scarecrows*
* 2023: *Live At Cudrio Recording*
* 2024: *There'll Be A Time When The Sun Will Refuse To Shine*

## Referanser


## Eksterne lenker
* 
*
Tuva i Tyrkvisjonens sangkonkurranse

**Tuva i Tyrkvisjonens sangkonkurranse** er en oversikt over den russiske republikken Tuvas deltakelser og resultater i Tyrkvisjonens sangkonkurranse. Regionen deltok første gang i den første utgaven av sangkonkurransen i 2013, og har senere deltatt i påfølgende år.

Arzjaana Stan-ool, som var vinneren av sangfestivalen Ural mono i Ufa i 2014, ble valgt til å representere Tuva med melodien «Tuvam» i Tyrkvisjonens sangkonkurranse 2015, men som følge av et dårlig politisk forhold som oppsto mellom Den russiske føderasjon og Tyrkia mot slutten av november, ble det offentliggjort 30. november at Tuva ville trekke seg fra konkurransen.

## Deltakere, bidrag og resultater
;Tabellforklaring

## Kringkastere og jurymedlemmer

## Referanser
Veterinärstyrelsen

**Veterinärstyrelsen** var en statlig svensk myndighet som eksisterte fra 1947 til 1971. Den ble opprettet ved at de veterinærmedisinske spørsmålene ble flyttet ut fra Medicinalstyrelsen til en egen myndighet. Fra 1. januar 1972 ble oppgavene tatt over av dels Statens Livsmedelsverk (blant annet *besiktningsveterinärorganisationen*) og dels av Lantbruksstyrelsen (blant annet distriktsveterinærorganisasjonen).

## Referanser
Birger Fjeld Halvorsen

**Birger Fjeld Halvorsen** (født 11. februar 1877, død 13. desember 1942) var en norsk professor i kjemi.

Etter eksamen fra Kristiania tekniske skole i 1898 fikk han i 1901 en doktorgrad fra et universitet i Freiburg og året etter en diplomeksamen ved *Technische Hochschule Charlottenburg*, det som i dag er Technische Universität Berlin. Fra 1904 til 1910 var han lærer ved Kristiania tekniske skole. Samtidig var han ansatt ved Norsk Kvælstofkompagni 1903–04 og konsulent ved Det Norske A/S f. elektrokemiske industri 1904–07.  Han var så professor i *anorganisk kjemi* ved det nystartede Norges tekniske høgskole (NTH) i Trondheim fra 1911 til 1917.

Fra 1916 til 1930 var han direktør for den kjemiske avdelingen av Norsk Hydro. Han var president i Norges Industriforbund 1933–36, og den første president i Norsk Kjemisk Selskap 1926–34.

Birger var sønn av Andreas Halvorsen (1840–) og Olava Hansine (1844–1927). Birger giftet seg med Ingrid Bergwitz (1882).

## Referanser


## Eksterne lenker
*
Kittelsland holdeplass

**Kittelsland holdeplass** er en nedlagt holdeplass på Numedalsbanen mellom Nordre og Søre Kittilsland i Nore og Uvdal kommune i Buskerud. Holdeplassen ble opprettet 1929 som *Kittilsland holdeplass*, to år etter at Numedalsbanen ble tatt i bruk. Rundt 1947 ble skrivemåten endret til Kittelsland. Passasjertrafikken ble vedtatt nedlagt på Numedalsbanen ved årsskiftet 1988/1989, og Kittilsland holdeplass ble dermed nedlagt.

## Galleri

## Eksterne lenker
Ouroboros

**Ourobouros** (gresk Οὐροβόρος «selvfortærer», bokstavelig «halefortærer» eller «halesluker», av gresk *ourá*, 'hale' og *bóros*, «fortære») eller **uroboros** (latin) er et opprinnelig egyptisk-gresk billedsymbol formet som en slange, en bevinget drage eller et krypdyr som biter seg selv i sporden og eter sin egen hale. Dyret danner en sluttet ring, ofte en sirkel, ved å bite seg fast i seg selv. Det er en utbredt figur som representerer «alt-i-alt», eksistensens totalitet, helhet, uendelighet, evighet, kosmos' sykliske vesen, udødelighet, gjenfødsel og den uavbrutte fornyelsen av livet («enden er begynnelsen»). 

Symbolet er antatt å ha vært inspirert av Melkeveien, da en del oldtidstekster viser til en form for slange av lys som bor i himmelen. Oldtidens egyptere assosierte den med Wadjet, en av sine eldste guddommer, som også var et annet aspekt av Hathor. I orfisk kosmologi omgir den verdensegget. Ouruboros forener sirkelens og sjøormens symbolikk, og kan tolkes som det våte elements parallell til Fugl Føniks. I norrøn mytologi finnes verdensslangen Jormundgand som slynger seg om Midgard, Midgardsormen som omfavner hele verden i havets avgrunn ved å bite seg i halen.

Sigurd Hoels romaner bærer ouroboros-merket.


File:Horus-Harpocrates in the Sun.jpg|Tegning på papyrus fra det 21. egyptiske dynastiet som forestiller Horus-barnet på solskiva som hviler på Akhet-løver og er omgitt av en ouroboros
File:Ouroboros.jpg|Ouroboros framstilt som drage eller reptil i et gresk manuskript fra 1478, en avskrift av en bysantinsk original om alkymi fra 400-tallet. Fordi uroboros gjenskaper seg selv ved å ete sin egen kropp, blir den et symbol på transformering av materien og dermed på alkymien selv.
File:Theosophie.jpg|«Det finnes ingen religion større enn sannhet», emblem for teosofisk selskap siden 1875, med ouroboros, davidstjerne, hinduistisk hakekors, ankh og om.



## Se også
* Slange (symbol)
* Sirkel (symbol), symbol blant annet på naturens evige kretsløp
* Ensō, zen-buddhistisk ringfigur i japansk kalligrafi
* Valknute, knuteliknende figur formet av en sammenhengende strek
* Midgardsormen
* Tsuchinoko, slangevesen i japansk mytologi
* Merkurstav, stav fra gresk ikonografi med to slanger
* Evig gjenkomst
* Sirkelmodell
* Tilbakekobling
* Uendelig løkke
* Rekursjon

## Referanser


## Eksterne lenker
*
Vålåsjø stoppested

**Vålåsjø stoppested** er en jernbanestasjon som ble åpnet i 1921 da Dovrebanen ble tatt i bruk. Den ligger ved Vålåsjøens østre ende i Dovre kommune i Innlandet. Stoppestedet var betjent til 1. oktober 1958. Persontrafikken ble nedlagt 27. mai 1990.

Vålåsjø kryssingsspor ble åpnet ved stoppestedet i juni 2013, og består av et 710 meter langt kryssingsspor, som gjør at to godstog kan møtes.

## Referanser


## Litteratur
* 
* 

## Eksterne lenker
Harpefoss stasjon

**Harpefoss stasjon** var en jernbanestasjon på Dovrebanen. Den ble åpnet som stoppested i 1896 da jernbanen ble forlenget fra Tretten til Otta. 1. mars 1902 ble stoppestedet oppgradert til stasjon. 1. juli 1967 ble stasjonen fjernstyrt, og i 1973 ble stasjonen nedgradert til holdeplass som senere ble nedlagt.

## Litteratur
* 

## Eksterne lenker
Babafjellene

**Babafjellene** (pasjto  *Bâbâ Ǧar*, farsi  *Koh-e Bâbâ*) er en fjellkjede i Afghanistan som er en vestlig forlengelse av Hindukush. Kjeden er rundt 6 mil lang. Den høyeste fjelltoppen i kjeden, Shah Fuladi, er 5143 moh. og ligger like sør for Bamiyan.

Babafjella danner et vannskille og er opprinnelsen til alle de større elvesystemene i Afghanistan: Kunduz (Amu-Darja) i nord, Hari Rud i nordvest og Helmand i sør.

Shibarpasset på rundt 3 000 moh. skiller Babafjellene fra resten av Hindukush, og er én vei mellom Kabul og Bamiyan. Hajigakpasset på rundt 3 500 moh. er kortere, men mindre farbar, og del av hovedveien mellom byene.

## Referanser


## Litteratur
* Koh i Baba Mountains , Imperial gazetteer of India: provincial series, Volume 1 Supt. of Govt. Print., 1908

## Eksterne lenker
*
Kjell Knudsen

**Kjell Knudsen** (født 23. mars 1931 i Jevnaker, død 26. november 2022 i Asker) var en norsk embetsmann og politiker (Ap). 

Han arbeidet ved Norges Statsbaner fra 1948 til 1973, før han samme år ble utnevnt til statssekretær ved Sosialdepartementet under Trygve Brattelis andre regjering (1973–1976) og siden under Odvar Nordlis regjering (1976–1977). Fra 1977 til 1979 arbeidet han i sekretariatet ved Nordisk ministerråd, før han i perioden 1980 til 1990 var Trygdedirektør. Etter dette returnerte han til Sosial- og helsedepartementet som utredningsleder.

Knudsen var fjerde vararepresentant for Akershus på Stortinget i perioden 1965 til 1969 og var fylkesordfører i Akershus fra 1969 til 1975. Han var også gruppeleder for Arbeiderpartiet og varaordfører i Asker.

## Referanser


## Eksterne lenker
*
Reidar Kobro

**Reidar Kobro** (født 16. oktober 1911 i Mandal, død 4. november 2003 i Oslo) var domprost i Oslo domkirke fra 1971 til 1981. 

Han gikk ut av Kristiansand katedralskole i 1930 og studerte deretter teologi på Menighetsfakultetet. Han ble cand.theol. i 1935 og etter praktikum i 1936 var han hjelpeprest i Åsnes et år før han kom tilbake til MF som sekretær, en stilling han hadde til 1946. I 1937 giftet han seg med Berit Mørland, datter av Arnt J. Mørland. 

Under krigen måtte Reidar Kobro flykte til Sverige, hvor han i 1943 ble engasjert som prest for flyktningene der. I 1945 kom han tilbake til Norge og året etter ble han prest i Oslo småkirkeforening. I 1949 ble han sjømannsprest i London, fra 1952 også ambassadeprest der. I 1957 kom han som prest til Nøtterøy og fra 1965 til 1971 var han sokneprest i Uranienborg kirke.

Reidar Kobro er gravlagt på Vestre gravlund i Oslo. Reidar Kobros vei, nær Diakonhjemmet i Oslo er oppkalt etter hans far, Reidar Kobro (1878–1966), som også var domprost i Oslo, men som fra 1913-1928 var forstander for Diakonhjemmet.

## Verv
* Formann i Presteforeningen 1964-1968
* Styreformann for MF 1989-1970
* Styreformann for Oslo småkirkeforening fra 1972
* Styreformann for Menighetssøsterhjemmet fra 1972
* Representantskapsformann i Oslo Indremisjon fra 1972

## Referanser


## Kilder
* Hvem Hva Hvor 1972 side 126
Amuse-bouche

**Amuse-bouche** eller **amuse-gueule**, er en liten *[[hors d'œuvre]]* som fungerer som appetittvekker. I motsetning til en forrett blir amuse-bouche ikke bestilt à la carte, men serveres gratis etter kokkens forgodtbefinnende, før forretten. Noen betrakter dette som en «gratisprøve» på hva kjøkkenet leverer, men i praksis inngår prisen i den øvrige menyen. I visse restauranter serveres et antall amuse-boucher og det er blitt en viktig del av restaurantens mulighet til å gi gjestene en så god helhetsopplevelse av besøket som mulig. 

Begrepet amuse-gueule/bouche er fransk og betyr «munn-glede».

## Referanser
Ingrid Helene Håvik

**Ingrid Helene Håvik** (født 1987) er en norsk låtskriver og vokalist fra Ålesund. Hun er kjent som frontfigur i Highasakite og har gitt ut et soloalbum under artistnavnet **Ingrid**.

Hun var tidligere medlem av bandet Your Headlights Are On som ga ut albumet *Your Headlights Are On* i 2011. Samme år ble Highasakite dannet og året etter ble debutalbumet *All That Floats Will Rain* gitt ut, med Håvik som en av hovedkomponistene. 2014 ble bandets andre album, *[[Silent Treatment]]*, gitt ut, med all musikk og tekst komponert av Håvik. For musikken til albumet vant hun klassen komponist under Spellemannprisen 2014. Hun var i tillegg nominert i klassen tekstforfatter mens bandet vant klassen popgruppe for albumet.

Hun ga ut soloalbumet *Babylove* under artistnavnet Ingrid i november 2013.

Hun ble utnevnt som NTNU-jazzambassadør for 2017–2018, en tittel som årlig tildeles en jazzartist eller -gruppe som på en fremragende måte fungerer som ambassadør for NTNU og jazzmiljøet i Trondheim.

Hun har vunnet Musikkforleggerprisen to ganger, kategorien årets gjennombrudd i 2015 og kategorien årets verk, populærmusikk i 2016.

## Priser og nominasjoner

## Referanser


## Eksterne lenker
* 
*
Alt for Norge (illegal avis, Bergen)

***Alt for Norge*** var en av de illegale avisene som ble utgitt under den tyske okkupasjonen av Norge under andre verdenskrig. Den ble laget i Bergen-området i 1942 av folk fra Norges Kommunistiske Parti. Avisen klarte å få ut fem nummer, et av dem i stort opplag, før den ble stanset sist i september. Senere i krigen drev NKP en større avis ved samme navn som sentralorgan for partiet, produsert på Østlandet.

Arbeidet med å utgi *Alt for Norge* på Vestlandet ble trolig startet rundt årsskiftet 1941/1942. I spissen for prosjektet sto den sentrale Bergens-NKP-eren Bjarne Dalland. Den tekniske kompetansen sto et par av de ansatte ved Centraltrykkeriet i Hollendergaten for: Maskinsetteren Bjarne Jørgensen og trykkerlærlingen Malvin Johannesen.

Første nummer av avisen ble trykket i et naust i Lønningdal i siste halvdel av mars. Pressa man hadde klart å skaffe var hånddrevet og primitiv, så selve produksjonsjobben innebar hardt arbeid på halvloftet i naustet. Kapasiteten begrenset opplaget til om lag 1000 eksemplarer, uten den helt store trykkvaliteten. Første nummeret var redigert av Samuel Titlestad, som snart fikk avløsning av Torolv Solheim.

På grunn av de gjennomsiktige forholdene på det vesle stedet fant man det lite tilrådelig å fortsette virksomheten i naustet. Rundt 10. april flyttet man utstyret fra Lønningdal. Dalland og NKP ønsket dessuten høyere opplag. Maskinsetter Jørgensen og den nye redaktør Solheim tok derfor med seg avissatsen, og brukte på nattetid Centraltrykkeriets presser til neste utgave. Aprilutgaven kom derfor i hele i 30&nbsp;000 eksemplarer, og man kunne sende brorparten til Oslo med toget og sikre distribusjon via NKPs apparat på Østlandet.

Aktiviteten på Centraltrykkeriet ble imidlertid oppdaget, slik at det ble umulig å få ut de påtenkte utgivelsene i mai. I jakten på nye lokaliteter besluttet man å bygge et naust på østsiden av Radøy, og plassere den håndrevne pressa der. Det tok sin tid. Da naustet til slutt var ferdig hadde man i tillegg tekniske problemer med den gamle pressa. Først midt i august fikk man ut neste nummer, og kun i 1000 eksemplarer.

Dallands problemer med å få ut avisen vakte liten forståelse i NKP sentralt. Den relativt nyetablerte og offensive partilederen Peder Furubotn sendte 20. juli et krast brev til «Reidar», som var Dallands dekknavn. Furubotn ville ha slutt på «somlingen» og truet med å overlate avisproduksjonen til et annet distrikt.

Det nye produksjonsstedet i Radøysundet viste seg heller ikke å være noe godt valg. Også her var forholdene små og gjennomsiktige, slik at aktiviteten ga grobunn for folkesnakk. Man klarte å få ut et nytt nummer før alarmen gikk: Dalland var arrestert. Han ble tatt 8. september 1942, og skutt på  Trandum 1. mars året etter. Med denne arrestasjonen klarte tyskerne å sette et punktum for avisprosjektet. På Radøy var aktiviteten hektisk for å skjule alle spor. Naustet ble rydda, og den gamle pressa slått i stykker og dumpet i havet.

## Referanser


## Kilder
*Side 166-174. Frode Færøy: *Den kommunistiske motstandsbevegelsen i Bergensdistriktet, 1940-45*, hovedoppgave i historie, Universitetet i Oslo (1991)
Avre

**Avre** er en elv i Frankrike og en av sideelvene til Eure. Kilden til elven ligger i Percheskogen i Orne, 276 meter over havet, og munner ut i Eure nær Dreux. Elven danner mellom annet grensen mellom departementene Eure og Eure-et-Loir.

Avre er 80 km lang, og har et nedslagsfelt på 974 km². Hun renner gjennom departementene Orne, Eure-et-Loir og Eure, og tidligere dannet hun grensen til Normandie.

## Referanser
Den autonome republikken Nord-Epirus

**Den autonome republikken Nord-Epirus** (gresk: , *Aftónomos Dimokratía tis Voreíou Ipeírou*) var en kortvarig, autonom statsdannelse i etterkant av Balkankrigene. Staten ble utropt den 28. februar 1914 av grekere i det sørlige Albania, en del av den historiske, greske regionen Epirus.

Grekere utgjør en vesentlig andel av befolkningen i området. Nord-Epirus ble okkupert av Hellas under den første Balkankrig i 1912/1913. I fredsoppgjøret fikk den nyetablerte staten Albania fastsatt sine grenser i Firenze-protokollen, som fastslo at Nord-Epirus tilfalt Albania. Idet den greske hæren trakk seg tilbake til den nye grensen, sørget grekerne i Nord-Epirus i februar 1914 for å erklære sin uavhengighet. En provisorisk regjering ble innsatt i Argyrokastron (albansk: Gjirokastër) under ledelse av Georgios Christakis-Zografos, som tidligere hadde vært gresk utenriksminister, med implisitt støtte fra Hellas.

I mai 1914 ble autonomien bekreftet av stormaktene i Korfu-protokollen. Avtalen forsikret grekerne om at Nord-Epirus ville ha sin egen administrasjon, anerkjente rettighetene til befolkningen, og beredte grunnen for selvstyre under albansk overhøyhet. I august kollapset den albanske staten, og bestemmelsene i Korfu-protokollen ble aldri implementert. Hellas okkuperte på nytt området i oktober 1914, etter at den første verdenskrig hadde brutt ut. Med dette opphørte Nord-Epirus som statsdannelse å eksistere. Nord-Epirus skulle tilfalle Hellas etter krigen, men Italia trakk sin støtte, og Hellas' nederlag i krigen i Lilleasia gjorde at området endelig tilfalt Albania i november 1921.

## Referanser
Verdenscupen i hurtigløp på skøyter 2014/15 – Lagtempo menn

Den 11. offisielle '''Verdenscupen i hurtigløp på skøyter'''** – Lagtempo herrer** (engelsk: ISU World Cup Speed Skating 2014/2015 – Team Pursuit Men) ble arrangert vintersesongen 2014/15.

## Kalender
Kalenderen for lagtempo herrer i verdenscupen i hurtigløp på skøyter 2014/15 var som følger:

## Resultater
### Sammendrag

### Sammenlagt

Italia rangeres foran Russland for mere poeng mottatt under et enkelt stevne. Italias 76 poeng i Heerenveen mot Russlands 70 poeng i Obihiro.

## Referanser




## Eksterne lenker
*  ISU Communication 1889 – ISU World Cup Speed Skating 2014/15 Regler for verdenscup-sesongen 2014/15 fra ISU.
*  Essent ISU WorldCup 2014/2015 – Rankings Team Pursuit Men på www.isuresults.eu
*  Results 2014/2015 World Cup Rankings Men – Team Pursuit 8 Laps på www.isu.html.infostradasports.com
Giulia Enders

**Giulia Enders** (født 1990 i Mannheim)  er en tysk forfatterer, medisiner og forsker, bosatt i Frankfurt am Main og Mannheim.

Hun arbeider ved Institutt for mikrobiologi og sykehushygiene i Frankfurt. Hun fikk i 2012 førstepris i en vitenskapskonferanse avholdt i Frankfurt, Berlin og Karlsruhe med foredraget «Darm mit Charme» (Tarm med sjarm). 

Hennes tarm-utredninger er publisert i bokform og rettighetene er solgt til minst 23 land. Boka forligger på norsk i 2015, utgitt på Cappelen Damm og oversatt av Benedicta Windt-Val. 

## Bibliografi
**Sjarmen med tarmen : Om et av kroppens mest undervurderte organer*, Cappelen Damm (2015) ISBN 9788202459086

## Referanser


## Eksterne lenker
* 
*  Om Enders på Cappelen Damms nettsider
Gerhard II av Holsten

Greve **Gerhard II «den blinde» av Holsten** (født 1253 eller 1254, død 28. oktober 1312 i Plön, begravet i Hamburgs katedral) var greve av Holsten i Wagrien og Plön 1290-1312. Sønn till greve Gerhard I av Holstein (død 1290) og Elisabet av Mecklenburg (død 1280), datter till fyrste Johan I av Mecklenburg.

## Biografi
Gerhard II «den blinde» var fra 1290 herre till Wagrien og Plön. Han hadde mange stridigheter med de andre holstenske grevene og med lybeckerne, hvorfor han lot oppføre borgen Travemünde som vern.

Gerhard ble tett forbundet med sin stesønn Erik Menved, som han fulgte på toktet til Sverige i 1306–1307. Han var også fredsmekler mellom de nordiske kongene i Helsingborg i 1310.

## Ekteskap og barn
Gerhard «den blinde» giftet seg først gang den 12. desember 1275 med Ingeborg Valdemarsdatter av Sverige (død 1290/1292). Paret fikk følgende barn:
#Catharina av Holsten (død 1300), gift med hertug Otto I av Pommern (1279-1344)
#Valdemar av Holsten (død 1308)
#Gerhard IV av Holsten (død 1317/1323), greve av Holsten
#Elisabeth av Holsten (død 1318/1319), gift med hertug Otto I av Pommern (1279-1344)

Gerhard «den blinde» giftet seg igjen i 1293 med danske kong Erik Klippings enke Agnes av Brandenburg (død 1304). Med henne fikk Gerhard følgende barn:
#Johan III av Holsten (omkring 1297-1359), greve av Holsten

## Referanser


## Litteratur
**Nordisk Familjebok*, Uggleupplagan, band 9, side 1025, Stockholm 1908
**Annales Lubicenses 1304*, MGH SS XVI, side 419
Australian Open 2015

**Australian Open 2015** er en tennisturnering som ble avviklet i Melbourne Park i Melbourne i den australske delstaten Victoria i perioden 19. januar til 1. februar 2015. Det var den 103. utgaven av Australian Open og det var også årets første «Grand Slam»-turnering. Novak Đoković vant singleturneringen for menn, det var hans femte seier i Australian Open. Serena Williams vant singleturneringen for damer, det var hennes sjette seier i single i Australian Open, hun har også fire seire i double sammen med sin søster Venus Williams. 

### Menn
#### Åttendedelsfinaler

#### Kvartfinaler

#### Semifinaler

#### Finale

### Damer
#### Åttendedelsfinaler

#### Kvartfinaler

#### Semifinaler

#### Finale

### Double
#### Menn

#### Damer

#### Mixeddouble
 
## Eksterne lenker
*
Sandfjordelva (andre betydninger)

**Sandfjordelva** kan vise til flere elver i Finnmark:

*Sandfjordelva – ved Hamningberg i Båtsfjord kommune
*Sandfjordelva (Makkaur-Sandfjorden i Båtsfjord) – i Makkaur-Sandfjorden i Båtsfjord kommune
*Sandfjordelva (Gamvik) – i Gamvik kommune
*Sandfjordelva (Berlevåg) – i  Berlevåg kommune
*Sandfjorddalselva (også kalt Sandfjordelva) – i Syltefjorden i Båtsfjord kommune
Nihat Erim

**İsmail Nihat Erim** (født 1912 i Kandıra, død 19. juli 1980 i Istanbul) var en tyrkisk politiker og jurist. Etter et militærkupp i 1971 ble han bedt om å fungere som en nøytral og teknokratisk statsminister, hva han gjorde i 14 måneder fram til valget i 1973.

## Biografi
Erim var utdannet jurist, og etter å ha fullført jusstudier ved Istanbuls Universitet, tok han doktorgrad ved Universitetet i Paris i 1939. Han ble utnevnt til juridisk rådgiver for det tyrkiske utenriksministeriet i 1943 mens han fremdeles studerte ved universitetet.

## Attentat
Erim ble skutt og drept av to leiemordere utenfor sitt hjem i Istanbul sammen med en livvakt. Revolutionary People's Liberation Party/Front tok på seg ansvaret for attentatet.

## Referanser


## Eksterne lenker
* 
*
Sandfjordelva (Makkaur-Sandfjorden i Båtsfjord)

**Sandfjordelva** er ei elv i Båtsfjord kommune i Finnmark. Den har sitt utspring på Syltefjordfjellet og renner derfra mot nord til munningen i Makkaur-Sandfjorden. Elva er  lang.

Så godt som hele nedbørfeltet ligger innenfor Makkaurhalvøya naturreservat.

## Referanser
Hylamorpha

* se Systematisk inndeling

***Hylamorpha*** er en slekt av biller som hører til underfamilien praktskarabider (Rutelinae) i den store familien skarabider (Scarabaeidae). Slekten omfatter bare én kjent art.

## Utseende
En middelsstor, skinnende grønn skarabide med gulbrune bein.
Undersiden er tett kledt med hvit bestøvning og lyse hår.

## Levevis
Artene er knyttet til sørbøk(*Nothofagus*)-skog. Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen.
Denne arten kan være lokalt tallrik og kan gjøre en del skade på ulike planter.

## Utbredelse
Slekten finnes bare i Argentina og Chile.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Anoplognathini MacLeay, 1819
******* Gruppen Brachysternina Burmeister, 1844 - Argentina og Chile.
******** Slekten *Hylamorpha* Arrow, 1899
********* *[[Hylamorpha elegans]]* (Burmeister, 1844)

## Kilder
* Ratcliffe, B. C. og F. Ocampo. 2002. A review of the genus *Hylamorpha* Arrow (Coleoptera: Scarabaeidae: Rutelinae: Anoplognathini: Brachysternina). *Coleopterists Bulletin* 56:367-378. http://www.jstor.org/discover/10.2307/4009695?sid=21105110946321&uid=16792792&uid=2129&uid=16739368&uid=62&uid=70&uid=67&uid=2&uid=3738744&uid=3
* Smith, A. B. T. 2002. Revision of the southern South American endemic genus *Aulacopalpus* Guérin-Méneville with phylogenetic and biogeographic analyses of the subtribe Brachysternina (Coleoptera: Scarabaeidae: Rutelinae: Anoplognathini). *Coleopterists Bulletin* 56:379-437. https://web.archive.org/web/20150115104751/http://digitalcommons.unl.edu/cgi/viewcontent.cgi?article=1016&context=entomologypapers
* Generic Guide to New World Scarab Beetles - ''Hylamorpha''
* Sjekkliste over Anoplognathini 

## Eksterne lenker
*
Amblochilus

* se Systematisk inndeling

***Ambochilus*** er en slekt av biller som hører til underfamilien praktskarabider (Rutelinae) i den store familien skarabider (Scarabaeidae). Slekten omfatter bare én kjent art.

## Utseende
En middelsstor (ca. 10 millimeter), avlang skarabide. Fasettøynene er forholdsvis store. Hode, pronotum og scutellum er blankt metallisk grønne, dekkvingene brunrøde. Sidene er kledt med lange, hvite hår.

## Levevis
Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen.

## Utbredelse
Slekten er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Anoplognathini MacLeay, 1819
******* Gruppen Schizognathina Ohaus, 1918 - Australia
******** Slekten *Amblochilus* Blanchard, 1851
********* *[[Amblochilus bicolor]]* Blanchard, 1851

## Kilder
* Sjekkliste over Anoplognathini 

## Eksterne lenker
* Bilde av typeeksemplaret for arten
*